توفيق باشا اندراوس

توفيق باشا اندراوس مناضل مصرى ومن كبراء الوفديين فى الاقصر ونائبها فى مجلس النواب حتى وفاته سنة 1935 .

 حياته 
اتولد توفيق باشا أندراوس صاحب القصر الملاصق لمعبد الأقصر فى مدينة قوص وورث عن والده الوطنية المخلصة و حصل على دروسه الابتدائية بمدرسة الاقصر ورحل إلى القاهرة لإتمام دراسته فدخل مدرسة التوفيقية الثانوية,بعدين سافر إلى انجلترا ليلتحق بجامعة أكسفورد و أتم دراسته بيها وفى الوقت اللى هبت فى الأمة روح الوطنية وطلب الاستقلال على يد سعد زغلول اللى ذهب ليه توفيق باشا و كان صغير السن وطلب أن يكون تحت رايته جنديا من جنود الوطن فاكبر فيه الزعيم سعد زغلول ذلك.

لصاحب القصر مواقف وطنية كتيرة ففى سنة 1921 تحدى مدير الأمن العام بدر الدين بك لما صادرت الحكومة وسلطاتها حرية سعد زغلول فى رحلته النيلية ومنعت الحكومة الباخرة اللى بيستقلها الزعيم من أن ترسو على أى شاطيء من شواطيء المدن بحجة المحافظة على الأمن العام والواقع كان الحيلولة بين الزعيم وشعبة المحب له والمؤمن بأعماله وعظمته و حاول الأهالى فى جرجا و أسيوط وغيرهما أن يستقبلوا السفينة وفشلوا ووقعت حوادث كتيرة لكن توفيق باشا لجأ لحيلة شجاعة على الرغم من قوة بدر الدين بك ومعارضته وتهديداته ورست الباخرة نوبياقدام قصرى آل أندراوس باشا,واحتشدت الجماهير بالأقصر لتشهد طلعة الزعيم المحبوب مستغلا أنه كان قنصلا لعدة دول أجنبية فرفع أعلام دى الدولو ده أعطاه الحصانة القانونية وخلد اسم الأقصر باعتبارها المدينة الوحيدة اللى استطاعت استقبال سعد زغلول وخلد اسم توفيق فى سجل الوطنية الجريئة وفى صحف الوطنيين الأبرار علشان كده وقع عليه اختيار الزعيم رحمه الله لانتخابات دايرة الأقصر و كسب بأغلبية ساحقة و أعيد انتخابه مرات و كسب لمحبة أهل الأقصر له وتقديرهم لشهامته وشجاعته.

توفى توفيق باشا فى سنة 1935 م جنديا مدافعا عن حقوق مصر وولاد الأقصر فبكاه الأقصريون الأهالى والشعراء والعامة والخاصة والزعماء نذكر منهم على سبيل المثال الوجيه محمود بك محسب,والشاعر محمد موسى الأقصر,ومحمد عبد الباسط الحجاجي,والمجاهد الكبير مكرم عبيد ,والشيخ عبد الفتاح البانوبى القاضى الشرعى وغيرهم من علية القوم وفى ذكرى الأربعين فبراير 1935 حضر الزعيم مصطفى النحاس رئيس الحكومة المصرية حفل التأبين و ألقى خطبة عصماء فى تأبينه.

تصنيف:وفيات 1935
تصنيف:سياسيين مصريين
تصنيف:اقباط
تصنيف:قناويه
تصنيف:ناس من قوص